Hollem
ఆస్ట్రేలియా ఓపెన్‌ నుంచి హాలెప్‌ నిష్క్రమణ
మెల్‌బోర్న్‌: సీజన్‌ ఆరంభపు టెన్నిస్‌ గ్రాండ్‌ స్లామ్‌ ఆస్ట్రేలియా ఓపెన్‌లో నాలుగవ సీడ్‌ క్రీడాకారిణి సిమోనా హాలెప్‌(రుమేనియా) కు ఆదిలోనే షాక్‌ తగిలింది.మహిళల సింగిల్స్‌లో హాలెప్‌ తొలి రౌండ్‌లోనే పరాజయం చెంది టోర్నీ నుంచి నిష్క్రమించింది.సోమ వారం జరిగిన పోరులో హాలెప్‌ 3-6,1-6 తేడాతో అమెరికా క్రీడాకారిణి షెల్బీ రోజర్స్‌ చేతిలో పరాజయం చెందింది.గంటా 15 నిముషాల పాటు జరిగిన పోరులో షెల్బీ రోజర్స్‌కు హాలెప్‌ ఏ మాత్రం పోటీనివ్వలేక పోయింది.ఏకపక్షంగా సాగిన రెండు సెట్లను రోజర్స్‌ తిరుగులేని ఆధిక్యాన్ని చెలాయించి రెండో రౌండ్‌లోకి ప్రవేశించింది.రెండు వారాల క్రితం జరిగిన బ్రిస్బేన్‌ టోర్నీలో టాప్‌-10 క్రీడాకారిణి బౌచర్డ్స్‌పై రోజర్స్‌ సంచలన విజయం సాధించింది.ఇదిలా ఉంచితే గత సంవత్సరం ఆస్ట్రేలియా ఓపెన్‌లో కూడా హాలెప్‌ తొలి రౌండ్‌లో నే ఇంటిదారి పట్టడం గమనార్హం.మరొకవైపు బ్రిటన్‌ స్టార్‌ ఆటగాడు,ప్రపంచ నంబర్‌ వన్‌ ఆండీ ముర్రే రౌండో రౌండ్‌లోకి ప్రవేశించాడు. ముర్రే 7-5,7-8(7,5), 6-2 తేడాతో మార్సెన్‌కో పై విజయం సాధించి శుభారంభం చేశాడు.